Document ID: 32009D0146

KOMMISSIONENS AFGØRELSE
af 19. februar 2009
om udnævnelse af medlemmerne af og rådgiverne i de videnskabelige komitéer og den ekspertkreds, der er oprettet ved afgørelse 2008/721/EF
(2009/146/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens afgørelse 2008/721/EF af 5. september 2008 om oprettelse af en rådgivningsstruktur bestående af videnskabelige komitéer og eksperter inden for forbrugersikkerhed, folkesundhed og miljø og om ophævelse af afgørelse 2004/210/EF (1), særlig artikel 3 og 4, og
ud fra følgende betragtninger:
(1)
Kommissionen har ved afgørelse 2008/721/EF oprettet tre videnskabelige komitéer for henholdsvis forbrugersikkerhed (i det følgende benævnt »VKF«), sundheds- og miljørisici (i det følgende benævnt »VKSM«) og nye og nyligt identificerede sundhedsrisici (i det følgende benævnt VKNNIS) samt en kreds af videnskabelige rådgivere om risikovurdering (i det følgende benævnt »ekspertkredsen«) inden for forbrugersikkerhed, folkesundhed og miljø.
(2)
VKF, VKSM og VKNNIS er hver sammensat af højst 17 medlemmer, og antallet af videnskabelige rådgivere i ekspertkredsen på et hvilket som helst tidspunkt besluttes af Kommissionen på grundlag af dens behov for videnskabelig rådgivning. For at sikre, at den brede vifte af videnskabelige spørgsmål, som de videnskabelige komitéer efter planen skal høres om i løbet af deres mandatperiode, er dækket på tilfredsstillende vis, bør antallet af medlemmer af hver af de videnskabelige komitéer fastsættes til 17, og antallet af videnskabelige rådgivere i ekspertkredsen fastsættes til 189.
(3)
I overensstemmelse med afgørelse 2008/721/EF, artikel 3, stk. 4, og artikel 4, stk. 2, blev der offentliggjort en indkaldelse af interessetilkendegivelser, hvori også udvælgelseskriterierne og evalueringsproceduren er beskrevet, og som resulterede i opstillingen af lister over egnede kandidater, på grundlag af hvilke Kommissionen udnævner medlemmerne af de videnskabelige komitéer og de videnskabelige rådgivere i ekspertkredsen.
(4)
Medlemmerne af komitéerne er i overensstemmelse med artikel 3, stk. 2, i afgørelse 2008/721/EF udnævnt på grundlag af deres ekspertise og i overensstemmelse hermed efter en geografisk fordeling, som afspejler de forskelligartede videnskabelige problemstillinger og fremgangsmåder i bl.a. Europa, og i overensstemmelse med artikel 4, stk. 1, i samme afgørelse er rådgiverne udvalgt under hensyntagen til målsætningen om at dække det bredest mulige udsnit af videnskabelige discipliner -
TRUFFET FØLGENDE AFGØRELSE:
Eneste artikel
Antallet af medlemmer af hver af de tre videnskabelige komitéer, der er oprettet ved afgørelse 2008/721/EF, fastsættes til 17. De i bilag I til nærværende afgørelse opførte eksperter udnævnes til medlemmer af nævnte komitéer.
Antallet af videnskabelige rådgivere i ekspertkredsen fastsættes til 189, og de i bilag II til nærværende afgørelse opførte eksperter udnævnes til videnskabelige rådgivere om risikovurdering i den ekspertkreds, der er oprettet ved Kommissionens afgørelse 2008/721/EF.
Udfærdiget i Bruxelles, den 19. februar 2009.

Labels: 0
3
15
20